runetrust/blame-folketinget-dk huggingface dataset:
Per Kaalund (S), 2006-11-16:
Ud over suverænitetshævdelse og en række andre nationale opgaver indgår det i dansk sikkerhedspolitik, at vi skal kunne deltage i internationale opgaver, og som medlem af NATO har vi også påtaget os en række forpligtelser, herunder støtte til de nye medlemslande i Østeuropa, der næppe vil være i stand til at løse forsvarsopgaver på højt niveau i en overskuelig fremtid.
Sophie Løhde (V), 2019-11-27:
For jeg kan jo huske, hvordan fru Mette Frederiksen, der nu er statsminister, turnerede rundt før valgkampen og sagde, at hvis hun blev statsminister, så ville der ikke blive lempet i udlændingepolitikken, og ydelserne ville ikke blive hævet – for bare at fremhæve to centrale citater.
Jan Trøjborg (S), 2000-05-15:
til at deltage i en debat under herlige, tempererede forhold i modsætning til de vilkår, der er uden for salen. Men det giver os også anledning til en diskussion på en på mange måder dyster baggrund, nemlig de voldsomme kampe og overgreb på civile og FN-styrker i Sierra Leone, en genopblussen af den tåbelige krig mellem Etiopien og Eritrea og de daglige voldshandlinger i Zimbabwe, hvor en desperat præsident synes med alle midler at forsøge at holde sig ved magten.
Mette Frederiksen (S), 2019-11-26:
Og jeg har svært ved at se, hvordan vi ellers for alvor skulle komme ind og få fat om de grundlæggende sociale problemer og problemer relateret til en forkert udlændingepolitik, hvis ikke vi havde lavet den ghettoaftale, eller aftale om udsatte boligområder, hvor vi går ind mere strukturelt og får løst nogle af de problemer.
Svend Auken (S), 1998-01-29:
Jeg vil gerne sige til fru Svanholt, at jeg kommer gerne før til Folketinget, ikke ud fra den primitive afpresningspolitik, som hr. Hindrup Andersen nu forsøger sig med, men ud fra et sagligt ønske om at leve op til det løfte, som jeg har givet fru Svanholt, Venstre, De Konservative og alle andre partier i Folketinget, som er interesseret i en seriøs drøftelse af dette spørgsmål for at sikre, at vi finder den bedste balance mellem de mange forskellige hensyn, der er.
Johan Lund Olsen (IA), 2015-05-12:
Jeg vil derfor spørge ministeren for rigsfællesskabet, statsministeren, om regeringens manglende opbakning til den nævnte tekst i forslaget til vedtagelse skal tolkes som regeringens og dermed statsministerens holdning til, at rigsfællesskabets fælles udenrigs- og sikkerhedspolitik ikke skal fremmes, samt at ens standarder på sagsområder varetaget af staten i henholdsvis Færøerne og Grønland ikke skal søges.
Annette Vilhelmsen (SF), 2013-04-25:
Udbygningen af lufthavnen skulle finansieres ved at nedbringe egenkapitalen for Investeringsfonden for Færøerne med 365 mio. kr. Der er tale en fond, som er oprettet ved lov, og fonden har bl.a. til formål at yde lån til investeringer i større offentlige anlæg, som er nødvendige for den færøske erhvervsudvikling.
Rune Lund (EL), 2006-11-22:
Det sidste spørgsmål er, at når udenrigsministeren vælger at stemme imod en resolution i Sikkerhedsrådet, men ca. en uge efter, den 17. november, vælger at stemme for en resolution i FN’s generalforsamling, som har stort set den samme ordlyd, skyldes det så ikke, at udenrigsministeren i mellemtiden, mellem den 10. november og den 17. november, har været udsat for et meget, meget stort politisk pres, der gør, at udenrigsministeren godt kunne se, at det var meget forkert at undlade at stemme til resolutionen i FN’s Sikkerhedsråd?
Hans Kristian Skibby (DF), 2009-02-04:
Jeg spurgte til ressourceudnyttelsen og selvfølgelig også til, om det kan være rimeligt, at man bruger så mange ressourcer på at oversætte danske offentlige dokumenter til alle mulige folkeslags sprog i stedet for at sætte fokus på det, der burde være fokus på, nemlig integrationen, ved at det var det danske sprog, som blev brugt inden for den kommunale sektor i Danmark.
Christian H. Hansen (DF), 2003-02-25:
Jeg må bare sige, at normalt har jeg et godt samarbejde med Venstre og Konservative om andre ting, så det bekymrede mig bare, at Venstre og Konservative lige pludselig slet ikke kunne regne længere og kigge på et flertal, og her havde de en mulighed for at komme med ind i noget.
Søren Krarup (DF), 2002-05-17:
naturligvis også indstillede på, at kriterierne for opnåelse af dansk statsborgerskab skal være ganske klare, men vi forudsætter altså også en grundigere undersøgelse, end der har været hidtil. Så vil jeg spørge, om hr. Kramer Mikkelsen måske i fuldt alvor vil sammenligne førtidspension med indfødsret.
Helene Brydensholt (ALT), 2026-01-29:
Jeg var, når jeg gik fra udvalgsmøderne, altid i ekstremt dårligt humør, men der var også andre tidspunkter, hvor konsekvenserne af at sidde i udvalget gjorde mig ked af det og fik mig i dårligt humør, og det var i forbindelse med de mange opkald, jeg fik fra ansøgere, som skulle have deres ansøgninger igennem udvalget.
Jens Hald Madsen (V), 2005-11-22:
Vi kan godt forstå, at specielt Justitsministeriet ikke ønsker en konflikt i forhold til privatretlige aftaler, men det blev mig oplyst, at provisionsaftaler i mange tilfælde har 3 måneders opsigelse, et varsel på 3 måneder, og derfor virker det lidt underligt, at vi skal have den periode på 5 år.
Christoffer Aagaard Melson (V), 2024-05-22:
Vi er jo enige i forslagets intention, altså det her om, at danske myndigheder skal sikre, at der er transparens, klarhed og åbenhed i forhold til brugen af algoritmer, når man tager beslutninger i borgernes sager, og vi mener jo egentlig også, at der, som både ministeren og ordføreren for Socialdemokratiet også var inde på, at der i dag er lovgivning, både i form af en forvaltningslov, der jo kræver, at man skal kunne få indsigt i afgørelser, og den overbygning, der er kommet med AI-forordningen på EU-niveau, som burde være tilstrækkelig til, at vi kan sikre de her ting.
Margrete Auken (SF), 2004-03-26:
Så er vi jo henne ved den del af forslaget, eller ikke forslaget, men det, som selvfølgelig ligger bag det, nemlig vores ønske om, at det skulle være statens holdning, der slog igennem, Folketingets holdning, der slog igennem, sådan at man ikke bare genindførte trafikpuljen, men øgede den og sagde: Her er faktisk noget.
Sofie Carsten Nielsen (RV), 2015-12-08:
Men i Radikale Venstre har vi jo foreslået, at regeringen samtidig med den her forhastede proces, som vi endnu en gang skal indgå i, igangsætter en helt almindelig lovproces, hvor der lægges ordentlig tid ind til høring, til udvalgsbehandling og til mulighed for at fremsætte ændringsforslag.
Søren Espersen (DF), 2007-05-23:
Digteren Karen Blixen, som heller ikke er medlem af Dansk Folkeparti eller har været det, siger i marts 1940 i Politiken: Af de foreteelser, som jeg i mit liv personligt har kendt til, er den, der kommer nazismen nærmest, islam, den muhamedanske verden og verdensanskuelse.
Lisbeth Bech Poulsen (SF), 2019-02-22:
der, hvor jeg synes vi måske er uenige, er netop opfattelsen af den her klare adskillelse mellem økonomi og natur og miljøgrundlag, og italesættelsen af, at økonomien skal være i orden, så vi har råd til at gøre noget for den grønne omstilling, og det er jo en fuldstændig kunstig opdeling.
Keld Albrechtsen (EL), 2002-01-30:
Andre regeringer i Europa har jo den opfattelse, at de skal behandles efter international lov og ret, men udenrigsministeren ved jo også godt, at USA's regering er ved at placere dem uden for international lov og ret, hvor der ingen retsregler gælder, bl.a. ved at opfinde dette begreb om ulovlige kombattanter.
Kristian Jensen (V), 2008-04-14:
Men jeg kan så ærgre mig over, at hr. Nick Hækkerup i et forsøg på at overvinde den meget forståelige skepsis med hensyn til troens virkelige dybde har misforstået, hvorledes man skal kompensere skatteyderne for, at de først får deres skattelettelse i 2009 og ikke i 2008.
Jan E. Jørgensen (V), 2012-12-13:
Jeg synes tværtimod, at vi førte en aktiv politik for at få folk bragt i beskæftigelse, for at få folk integreret, og jeg mener også – eller jeg er ret sikker på – at fru Lotte Rod vil give mig ret i, at politikken jo virkede, at der var flere, som var indvandrere, der kom i beskæftigelse i de 10 år, vi havde regeringsmagten, end i de 10 år, der gik, før vi fik regeringsmagten.
Bent Bøgsted (DF), 2011-11-25:
For i Folketinget er lovgivningen sådan, at den er ens for alle, og det er det princip, som Dansk Folkeparti har sat højt, nemlig at lovgivningen gælder for alle, uanset hvilken hudfarve man har, uanset om man har den ene eller den anden hudfarve, og uanset hvor man kommer fra.
Anders Samuelsen (LA), 2015-03-24:
Den skriver selv, at den strukturelle beskæftigelse skal stige med 3,5 pct. blandt ikkevestlige indvandrere og efterkommere, og det er 3,5 pct. i forhold til 2011, så beskæftigelsesfrekvensen kommer op på 54 pct. i 2020 – altså 54 pct. i beskæftigelsesfrekvens.
Finn Sørensen (EL), 2016-04-21:
Også her går Enhedslisten ind for ligestilling, og derfor er vi modstandere af det, der hersker i dag, hvor EU-retten har bestemt, at en udenlandsk arbejdstager, som det hedder, kan komme her til landet og opnå dagpengeret ved at arbejde 10 timer om ugen i 14 dage.
Line Barfod (EL), 2011-02-08:
Derfor ser vi, at flere og flere af firmaerne og også nogle af deres arbejdsgiverorganisationer tilslutter sig kampen mod social dumping, står med i blokaderne, og – som vi senest har set med den overenskomst, der er indgået med dansk håndværk – går ind og siger: Vi bliver nødt til at have kædeansvar og andet for at sikre, at vi for alvor kan gøre noget imod social dumping.
Martin Henriksen (DF), 2014-04-01:
Det er jo rigtig mange penge, og hvis vi fortsætter med det lidt længere ud i tiden og også fortsætter med den udlændingepolitik, der er nu, og Enhedslisten oven i det siger, at der er flere, der skal komme til Danmark, for man vil jo lempe endnu mere, sådan som jeg forstår det, så synes jeg bare, at man skylder nogle klare svar på, hvor det så er, man vil tage pengene fra.
Hans Andersen (V), 2005-06-16:
Der skal oprettes handicapråd i alle kommuner, som skal være med til at rådgive kommunerne i generelle spørgsmål på serviceområdet, og Venstre støtter ændringsforslaget om at fremrykke ikrafttrædelsen af de kommende handicapråd til 1. april 2006 og forslaget om at øge antallet af medlemmer, som det fremgår af L 39.
Mette Frederiksen (S), 2007-02-20:
Jeg tror, at når de afsløringer, TV 2 har vist omkring voksne udviklingshæmmedes vilkår, i hvert fald på nogle institutioner i Danmark, over de senere uger, gør så ondt på os, er det, fordi vi her har at gøre med en af de mest udsatte grupper i Danmark overhovedet, en gruppe, som er fuldstændig afhængig af, at vi som samfund yder den den bistand og pleje og omsorg og den udvikling og den kvalitet i hverdagen, som den har behov for.
Lars Løkke Rasmussen (V), 2017-05-31:
Og alt sådan noget som twitter og videoer og klip a la dem, jeg så med dagens fødselar – i øvrigt tillykke med 40-årsfødselsdagen til Liberal Alliances ordfører – hvor man sådan foretager tilfældige klip fra talerstolen og udelukker mellemsætninger og sådan noget, kan man pakke sammen.
Thor Pedersen (V), 2002-05-29:
Den anden del vedrører, at en kommune har mulighed for i givet fald at tilbyde forældre, at de kan modtage et beløb, hvis de selv klarer opgaven at passe egne børn, og der er det for det første ukendt, hvilke kommuner der vil gøre brug af det, og dernæst i hvilket omfang også forældrene vil gøre brug af det. Så historien vil vise, hvor mange stillinger der rent faktisk er i de nuværende institutioner.
Jeppe Mikkelsen (RV), 2015-01-14:
Nu ved jeg ikke, hvor meget det har med debattens emne, som handler om lukningen af Grimhøjmoskeen, at gøre, altså i forhold til en specifik rigsadvokatundersøgelse osv., men vi kan sådan set godt bakke op om, at vi får undersøgt det her område hurtigere.
Carsten Bach (LA), 2019-04-04:
Nettonuludledning i 2050 – jeg forstår det sådan, som jeg også redegjorde for i min ordførertale, at det jo ikke nødvendigvis betyder, at vi overhovedet ikke må udlede CO 2 eller drivhusgasser i det hele taget fra vores aktiviteter i 2050, men at vi så bare skal kunne optage og lagre tilsvarende CO 2 -mængder.
Kristian Thulesen Dahl (DF), 2000-02-23:
Er det korrekt forstået, at det er sådan, det er foregået, og at det først er om mandagen, da den officielle udtalelse kommer til Danmark på faxen mandag formiddag, at statsministeren bliver bekendt med, hvad statsministeren på landets vegne har sagt ja til? Hermed sluttede spørgsmålet.
Morten Bødskov (S), 2013-02-27:
Baggrunden for, at hverken jeg eller mit ministerium har været involveret i beslutningen, er som sagt, at pr. 1. januar 2013 overgik behandlingen af de her sager til Udlændingenævnet, der som sagt er et uafhængigt nævn, som er oprettet i henhold til lov, som er vedtaget her i Folketinget.
Martin Henriksen (DF), 2008-12-11:
Vi synes, at i stedet for at kigge på at nedlægge eksempelvis sløjd og håndarbejde og billedkunst kunne det være en god idé at kigge på, at når eleverne på de yngste klassetrin har billedkunst, kunne det jo godt være, at de i stedet for at have det fra 1. klasse til 5. klasse - så vidt jeg lige husker - måske har det fra 1. klasse til 4. klasse.
Lisbeth Bech Poulsen (SF), 2014-04-03:
Der skal være rimelighed i det, for når folk kommer til Danmark og betaler deres skat, skal de selvfølgelig også have ret til nogle ydelser, men jeg synes ikke, det er urimeligt at tale om, i hvor høj grad man skal have tilknytning til arbejdsmarkedet, og hvor længe man skal være her.
Hans Andersen (V), 2016-03-17:
Hvis nu hr. Leif Lahn Jensen læste hele svaret, ville han se, at der jo i det svar står, at dem, vi taler om her og nu, kontanthjælpsmodtagerne, nu vil øge deres gevinst fra 1.500 kr. i gennemsnit om måneden ved at gå i arbejde til 3.000 kr. om måneden ved at gå i arbejde, når vi gennemfører kontanthjælpsloftet.
Lars Barfoed (KF), 2010-04-21:
Ud fra alt, hvad jeg kan læse mig til og høre, har det ikke været de fejl, som hr. Benny Engelbrecht nævner – de er for mig at se irrelevante i den sag – men alt det kommer for en dag, tror jeg, når Rigsrevisionen kommer med deres samlede analyse af sagen.
Anne Baastrup (SF), 2010-04-08:
Det virker fuldstændig absurd, at mennesker, som ikke har behov for at køre rundt i små busser, ikke desto mindre skal udsættes for, at det er den eneste type bil, kommunen vil acceptere, specielt når man tænker på, at de dels er meget dyre i drift, for så vidt angår benzin, og at det samtidig er dybt ubehageligt for en ung, der eksempelvis går voldsomt op i miljøet, at vedkommende så skal udsættes for den udtalte kritik eller uudtalte kritik af, at den pågældende kører i de her meget store og meget forurenende biler.
Kim Mortensen (S), 2009-05-07:
Jeg kan sige til Dansk Folkepartis ordfører, at det vil jeg slet ikke bevæge mig ud i, men jeg vil forholde mig til, at vi rent faktisk nu diskuterer en forespørgsel, der er rejst af netop hr. Morten Messerschmidt, der handler om, hvorvidt det, at irerne stemmer nej og opnår nogle andre forhandlingsresultater med EU, som ikke har nogen som helst betydning for den traktat, vi har ratificeret her i Folketinget, skal betyde, at vi skal lave en folkeafstemning i Danmark.
Martin Lidegaard (RV), 2012-05-10:
Jeg vil gerne sige ligeud til hr. Villum Christensen, at nu har vi haft enighed om de to første lovforslag, og jeg synes, at Liberal Alliance skulle overveje, når nu hele erhvervslivet, hele resten af Folketinget og mange, mange andre aktører derude faktisk synes, at det her er en rigtig god energiaftale, og at den her satsning er fornuftig og skaber arbejdspladser, om det så undtagelsesvis kunne være, at det var Liberal Alliance, der ikke havde ret, fordi så kunne det jo være, at vi kunne mødes og få den brede enighed, som jeg tror vi alle sammen gerne vil have.
Anni Matthiesen (V), 2025-05-07:
For i bund og grund tror jeg egentlig, at vi alle sammen kan være enige om, at alle børn og unge skal være trygge i deres skolegang, at man skal opføre sig ordentligt, som jeg tror jeg ville sige, både over for sine klassekammerater, men jo i hvert fald også og måske endda ikke mindst over for sine lærere.
Birthe Skaarup (DF), 2007-05-08:
Derfor vil jeg spørge ministeren, om ministeren ikke er enig i, at hvis vi ikke melder noget mere konkret ud landspolitisk, vil borgerne ikke føle den tryghed i hverdagen, der er ved at have en akutskadestue eller en skadeklinik i nærheden af, hvor de bor.
Majbrit Berlau (EL), 2005-11-08:
Regeringen og Dansk Folkeparti har lukket den fri ungdomsuddannelse, har skåret ned på daghøjskolerne og produktionsskolerne, slagtet i skolepraktikken og forskellige former for uddannelse, der har givet unge mennesker, som ikke umiddelbart kan finde sig til rette i det almindelige, ordinære uddannelsessystem, andre veje, der ofte har ført til enten arbejde eller uddannelse.
Charlotte Dyremose (KF), 2014-05-20:
Derfor vil jeg også gerne sluttelig sige, at noget af det, vi synes er væsentligt i den her sammenhæng, er at få afskaffet erklæringen fra psykiatrien, altså det, at man skulle være psykisk syg, have en psykiatrisk diagnose, for f.eks. at få lavet et kønsskifte.
Pia Kjærsgaard (DF), 2004-11-30:
Det er Khalid Al-Subeihi fra Fædregruppen på Nørrebro, som har været under mistanke fra politiet for at have været involveret i kriminalitet på Nørrebro, og som også har været isolationsfængslet, og om hvem mange – deriblandt også indvandrere – mener, at han er fortaler for Hizb-ut-Tahrir, i og med at han er flittig mødedeltager, og at der i det hele taget kan være meget stor skepsis i forhold til den person.
Kristian Jensen (V), 2017-12-22:
Jeg håber bare, at vi kan glæde os over, at vi skal have hele energi- og klimadiskussionen igen om ganske kort tid, når regeringen i 2018 kommer med sit bud på en ny energipolitik, et nyt energioplæg, der kigger på, hvordan vi kan sikre en markedsdrevet udbygning af en grøn omstilling, hvor vi skal have mere vedvarende energi ind i vores energisystem.
Frode Sørensen (S), 2000-11-24:
Erhvervsministerens forslag til det, vi kalder LetLøn, er et stort skridt fremad i kampen mod administrativt bøvl og dermed helt i tråd med den del af Socialdemokratiets erhvervspolitik, der drejer sig om at gøre det mindre besværligt at drive virksomhed.
Peter Hummelgaard (S), 2024-10-23:
Det lidt længere svar vil være, at jeg jo også ligesom mange andre danskere og ordføreren har fulgt med i en bekymrende række artikler, som bl.a. Jyllands-Posten og Berlingske har publiceret, vedrørende disse såkaldte mæglingsråd i bestemte miljøer i Danmark.
Mette Frederiksen (S), 2011-04-26:
Det er jo sådan, at man først har adgang til eksempelvis at stemme og dermed have sin selvbestemmelse, når man er 18 år; man har først lov til at have en seksuel omgang med andre mennesker, når man er 15 år; der er meget bestemte regler for, hvornår man må købe alkohol, og hvornår man må købe cigaretter i Danmark.
Søren Espersen (DD), 2024-04-11:
Så man har taget begge ordene til sig, og man bruger dem i forhold til begge køn, altså en kvindelig sygeplejer og en mandlig sygeplejer og en kvindelig sygeplejerske og en mandlig sygeplejerske, og det er for mig at se et godt eksempel på noget, der er endt godt, men det tror jeg ikke at noget af det her gør, og især ikke, hvis det bare er starten på noget, der kommer til at fortsætte.
Jann Sjursen (KD), 2003-12-18:
Men jeg må så også tage det som et udtryk for, at Det Konservative Folkeparti er i dyb tvivl om visdommen bag det nuværende skattestop, sådan som i øvrigt også en lang række økonomer er, og sådan som vismændene er det i deres kritik af skattestoppet og i øvrigt af regeringens finanspolitik, fordi det ikke er langtidsholdbart med den måde, som det rigide skattestop virker på.
Sikandar Siddique (FG), 2022-05-04:
Nu står vi jo bare i en situation i vores samfund, hvor der er omkring 440.000 mennesker i vores samfund, som lever her, arbejder her, har boet her i minimum 4 år og for manges vedkommende i 10 år, 20 år, 30 år, 50 år, og som så har børn her.
Ritt Bjerregaard (S), 2000-03-28:
Det ene er spørgsmålet om de yngre fiskere og spørgsmålet om, hvorfor vi ikke har taget ordningen med, og det fremgår også af nogle af høringssvarene. Det er jo altså sådan, at der er en national etableringsordning for yngre fiskere, og betingelsen for den er altså, at ansøgeren ikke er over 40 år, og at det er en førstegangsanskaffelse.
Mette Frederiksen (S), 2025-05-21:
Hvis man ser på, hvordan tingene udvikler sig med en mere og mere hadsk tone, med algoritmer på de sociale medier, med fake news, med trusler og chikane over for folkevalgte politikere – jeg møder ofte danskere, der afholder sig fra debatten på de sociale medier, fordi den simpelt hen er for grov – og man lægger alt det sammen, er det en trussel mod os.
Samira Nawa (RV), 2022-03-31:
Jo, og tak for det gode samarbejde, som hr. Hans Andersen og jeg har haft her, for vi er jo enige om, at det ikke kan være rigtigt, at det skal være sagsbehandlingstiden, der forsinker processen med at gode, dygtige medarbejdere kan gå ind og virke lige med det samme på de virksomheder, som har så kraftig en mangel på arbejdskraft
Peter Brixtofte (V), 1998-06-24:
Nu kom der jo et eksempel fra Viborg Kommune, hvor der er en socialdemokratisk borgmester, så jeg vil ikke komme ind på dét konkrete eksempel, men der er jo mange andre eksempler på, hvordan man kan nedbringe den offentlige sektors udgifter, hvis man bærer sig fornuftigt ad. Det er faktisk sådan, at Finansministeriet har lavet bøger, hvor man direkte anviser, hvordan man kan nedbringe de offentlige udgifter.
Rosa Lund (EL), 2019-01-25:
Jeg er sådan set enig med hr. Marcus Knuth i, at det kan være rigtig godt at lave frivilligt arbejde, og jeg er også enig i, at det kan være rigtig godt at have et studiejob ved siden af sin uddannelse, men hvordan hænger det så sammen med, at man skal opfylde en meget rigid fremdriftsreform og meget strenge krav?
Jesper Petersen (S), 2015-11-18:
Det, vi diskuterer, er, hvorfor regeringen har påtænkt, at den undersøgelse, man vil lave – og vel derfor er det, man er mest optaget af – standser, hvor den gør, altså hvorfor man ikke vælger at undersøge strækningen og åbne for beslutningen om en tilkobling til E45.
Jann Sjursen (KRF), 2003-02-06:
Så noget om det, der er kommet ind i lovforslaget, som det er fremsat, i forhold til det lovforslag, der blev sendt i høring, nemlig en såkaldt obligatorisk § 26, altså at kommunerne nu skal give tilskud til privat børnepasning og ikke bare har mulighed for at gøre det, sådan som Folketinget vedtog for et par år siden.
Stine Brix (EL), 2017-04-20:
Jeg tror også, at ordføreren for forespørgerne selv nævnte et eksempel på en sag, der har været, med en svært dement kvinde fra Rødovre, som havde overfaldet en plejehjemsvikar, og det førte til, at plejehjemmet anmeldte den pågældende kvinde til politiet.
Per Clausen (EL), 2006-05-03:
Man kunne jo sige, at når nu staten faktisk medvirker til, at man kan få en uddannelse i teologi, som i hvert fald gør, at man næsten er færdiguddannet præst – der er vist en lille tilføjelse, der skal bygges ovenpå, før man er rigtig præst – og vi jo kan konstatere, at heller ikke alle de præster, der har gennemgået den uddannelse, er tilhængere af demokrati, menneskerettigheder, kønnenes ligestilling og sådan noget, jamen hvorfor dog så ikke alligevel forsøge at gøre det i forhold til islam og andre religioner?
Jens Vibjerg (V), 1997-11-20:
Det er selvfølgelig rigtigt, som den socialdemokratiske ordfører siger, at ved et sådan indeks skal man tage hensyn til dyr, mennesker, grundvand og vandmiljø, og så er mit spørgsmål: Hvad tager man hensyn til, når man godkender et middel?
Christine Antorini (S), 2006-01-17:
Vi er endda så lidt ambitiøse, at hvis det første skridt kunne være det, som regeringen tilsyneladende kunne blive enige med Dansk Folkeparti om lige før sidste valg, hvor halvdelen af praktikken blev lavet om til SUpraktik, så begynder vi at kunne tale om, at her begynder det at rykke lidt med hensyn til at få kvalitet i praktikken.
Jørn Jespersen (SF), 2003-05-12:
Mener regeringspartierne i virkeligheden, at det er acceptabelt og til at leve med, at det kun i ganske få tilfælde er sådan, at VVM-vurderingerne og screeningerne lever op til deres udtalte formål, eller er man parat til at stramme op på det for at få amterne til at fungere, som det åbenbart er hensigten?